**TOIMINTASUUNNITELMA 2019  
  
 YLEISTÄ** Palstatoimikunnan tehtävänä on yhdessä hallituksen ja palstaviljelijöiden kanssa huolehtia Vuosaaren Uutelan palstaviljelyalueen toimivuudesta Helsingin kaupungin Rakennusviraston  järjestyssääntöjä ja palstatoimikunnan omia ohjeistuksia noudattaen sekä vastata palstaviljelijöitä koskevasta tiedottamisesta. Lisäksi palstatoimikunta toimii yhteistyössä Helsingin kaupungin viljelypalstojen vetäjien  fb-ryhmässä tarkoituksena vaihtaa tietoja , tehdä käytäntöjen yhdenmukaistamiseksi omia ehdotuksia kaupunki-ympäristön toimialaan niin , että säännöt palvelisivat palstojen hoitoa.  
  
Uusia toimikuntalaisia etsitään aktiivisesti .  
  
**TIEDOTTAMINEN, OPASTUS JA OHJEISTUS**Pääasiallisia tiedotusmenetelmiä ovat jokavuotinen kevätkirje viljelijöille , HTO ry:n ja palstatoimikunnan koti - ja fb - sivut , palsta-alueen ilmoitustaulut sekä Oppisviesti - lehti .   
Lisäksi talkoopäivinä tiedotetaan ja keskustellaan ajankohtaisista asioista.  
  
Keväällä 2019 järjestetään  viljelijöiden kevättapaaminen ennen viljelyalueen ensimmäisiä talkoita.  
  
Palstatoimikunnan kotisivuilla [www.palstarikko.com](http://www.palstarikko.com/) on esillä sekä Helsingin kaupungin rakennusviraston että palstatoimikunnan laatimat järjestyssäännöt ja ohjeistukset.  
  
**TOIMINTA 2019**Kesän 2019 aikana viljelyaluetta, kuten esim. alueen  siltoja , rakennelmia ja rakennuksia sekä yhteisiä alueita kuin niittyjä hoidetaan yhteisillä talkoilla . Talkoiden ajankohdasta ja sisällöstä sekä talkootavoista päätetään toimikunnan kokouksissa huomioiden asioiden tärkeys ja kiireellisyysjärjestys.  
  
Talousarviossa osoitetaan riittävä määräraha alueen kunnossa pitämiseen ja varaudutaan vedenjakelulaitteiden uusimiseen.  
  
Palstamaksu vuonna 2019 on 70,00€ / aari .  
  
Toiminnasta päätetään pääasiassa toimikunnan kokouksissa. Kokouksia järjestetään riittävä määrä vuoden aikana.  
  
Viljelijöitä opastetaan toimimaan ekologisesti.  Viljelijöille asetetaan velvoite kompostoida puutarhajäte palstoilla. Uusia viljelijöitä opastetaan mm. ojien ja polkujen hoidossa palstavuokrauksen yhteydessä. Kesän aikana tehdään palstoilla tarkistuskierroksia. säännöllisesti. Ongelmiin puututaan joko suullisesti, kirjeitse tai viimeisenä vaihtoehtona ottamalla palsta pois.  
  
Helsingin kaupungin rakennusviraston metsäisestä alueesta vastaavalle suunnittelijalle ja metsän hoidosta vastaavalle esimiehelle on lähetetty kirje v. 2018 koskien puiden kaatoa ympäri viljelyalueen metsäisiä reunamia . Toimenpidekaato saattaa aiheuttaa toimikunnalle lisätyömäärää.  
  
Palstatoimikunta  järjestää kirjallisen kyselyn viljelijöille viljelyalueen suunnitelmallisesta hoidosta , toiminnan kehittämisestä ja yhteistoiminnasta.  
  
  
Palstatoimikunta.